Walter John Downes

Volis Daunis (; g. 1961 m. birželio 9 d.) – anglų futbolininkas, futbolo treneris.

Karjera

Žaidėjo karjera 
Karjerą pradėjo Vimbldone ir dažnai minimas kaip pagrindinis Crazy Gang dvasios klube kurstytojas. Jo atstovaujamas klubas per dešimtmetį pakilo iš ketvirtojo į pirmąjį divizioną. 1979 m., būdamas 17 metų, jis įmušė įvartį debiutuodamas lygoje prieš „Barnsley“. Vimbldono gretose sužaidė daugiau nei 200 rungtynių, dažniausiai kaip vidurio puolėjas.

1988 m. persikėlė į „Sheffield United“, tačiau jo karjerą naujajame klube ribojo traumos, bei drausmė – du kartus buvo pašalintas iš aikštės per devynerias rungtynes.

Trenerio karjera 
Baigęs futbolininko karjerą, pradėjo dirbti treneriu. Nuo 1988 m. dirbo asistentu ir 12 metų praleido Crystal Palace FC. 

2001 m. perėjo į „Brentfordo“ klubą, dirbo asistentu. 2002 m. tapo vyr. treneriu. 

2004 m. Daunis vėl prisijungė prie Coppell, tapo jo asistentu, šį kartą darbavosi „Reading“. 2007 m. sausio mėn. Daunis įsivėlė į konfliktą su Sheffield United treneriu Neil Warnock. Jis apkaltino Warnock, kad liepė savo žaidėjams „laužyti kojas“. 2009 m. gegužės 14 d. klubas paskelbė, kad nepratęs Volio Daunio ir Kevin Dillon sutarties po to, kai „Reading“ paliko vyr. treneris Steve Coppel.

2009 m. rugsėjo 7 d. buvo pasirašyta sutartis su „Southampton“. 2010 m. rugpjūčio 30 d. jis buvo atleistas kartu su Alan Pardew.

2010 m. spalį ir lapkritį kelioms savaitėms buvo pasamdytas „Gillingham“. 

2010 m. lapkričio 24 d. paskirtas „West Ham United“ gynybos treneriu, o 2012 m. gruodžio 11 d. buvo paskelbta, kad pasitraukia iš „West Ham United“.

Vėliau kurį laiką dirbdamas su Harry Redknapp „Queens Park Rangers“.

Prieš 2017–2018 m. Indijos Superlygos sezoną Daunis prisijungė prie Steve Coppell Džamsedpūre. 

Vėliau jis treniravo kituose Indijos klubuose, Kerala Blasters ir ATK (Atlético de Kolkata).

2018 m. gruodžio 4 d. paskelbta, kad treniruos AFC Wimbledon.

Persikėlė į Mount Pleasant FA (Jamaika). Iš pradžių dirbo techniniu direktoriumi, o pasitraukus iš posto vyr. treneriui, užėmė stratego pareigas.

Pasiekimai

Šaltiniai

Nuorodos 
 Transfermarkt apie Wally Downes
 Globalsportsarchive apie Wally Downes

Downes, W.
Anglijos futbolo treneriai